钦定古今图书集成/明伦汇编/官常典/第373卷 > 蔡邕独断 > 韦公肃
## 钦定古今图书集成/明伦汇编/官常典/第373卷 > 蔡邕独断 > 韦公肃

按《唐书》本传：公肃，隋仪同观城公约七世孙，元和初，
为太常博士兼修撰。宪宗将耕籍，诏公肃草具仪典，
容家善之。太子少傅判太常卿事郑馀庆以庙有二
祖妣，疑于祔祭，请诸有司。公肃议：“古诸侯一娶九女，
故庙无二嫡。自秦以来，有再娶、前娶后继，皆嫡也，两
祔无嫌。晋骠骑大将军温峤，继室三疑，并为夫人，以”
问太学博士陈舒，舒曰：“妻虽先没，荣辱并从。夫礼祔
于祖姑，祖姑有三，则各祔舅之所生，是皆夫人也。生
以正礼，没不可贬。”于是遂用舒议。且嫡继于古有殊
制，于今无异等，祔配之典，安得不同？卿士之寝祭，二
妻庙享可异乎？古继以媵妾，今以嫡妻，不宜援一娶
为比，使子孙荣享不逮也。或曰：《春秋》“鲁惠公元妃，孟
子卒，继室以声子孟，侄娣也，不入惠庙。宋武公生仲
子归于鲁，生桓公而惠薨，立宫而奉之，不合于惠公
而别宫者何？追父志也。然其比奈何？”曰：“晋南昌府君
庙有荀、薛两氏，景帝庙有夏侯、羊两氏。唐家睿宗室
则昭成、肃明二后，故太师颜真卿祖室有殷、柳两氏，
二夫人并祔。故事则”然，诸儒不能异。初，睿宗祥月，太
常奏：“朔望弛朝，尚食进蔬具止乐，馀日御便殿，具供
奉仗，中书、门下官得侍，它非奏事毋谒。”前忌与晦三
日、后三日，皆不听事。忌晦之明日，百官叩侧门通慰。
后遂为常。及至，公肃上言：“礼，忌日不乐，而无忌月。唯
晋穆帝将纳后，疑康帝忌月，下其议有司。于是荀纳、
正洽等引忌时、忌岁，讥破其言。今有司承前所禁，在
二十五月限，有弛朝彻乐事，丧除则礼革，王者不以
私怀逾礼节。故禫礼徙月，乐渐去，其情也不容，追远，
而立礼反重。今兹太常，虽郊庙乐且停习，是谓反重
以慢神也。有司悉禁中外作乐，是谓无故而彻也。愿
依经谊，裁正其违。”有诏中书、门下召礼官、学官议，咸
曰“宜如公肃所请。”制可以官。寿卒。